CELEX: 32011R0512
Language: ro
Date: 2011-05-11 00:00:00
Title: Regulamentul (UE) nr. 512/2011 al Parlamentului European și al Consiliului din 11 mai 2011 de modificare a Regulamentului (CE) nr. 732/2008 al Consiliului de aplicare a unui sistem generalizat de preferințe tarifare pentru perioada cuprinsă între 1 ianuarie 2009 și 31 decembrie 2011

31.5.2011   
            
            
               RO
            
            
               Jurnalul Oficial al Uniunii Europene
            
            
               L 145/28
            
         REGULAMENTUL (UE) NR. 512/2011 AL PARLAMENTULUI EUROPEAN ȘI AL CONSILIULUI
   din 11 mai 2011
   de modificare a Regulamentului (CE) nr. 732/2008 al Consiliului de aplicare a unui sistem generalizat de preferințe tarifare pentru perioada cuprinsă între 1 ianuarie 2009 și 31 decembrie 2011
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (2),
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   hotărând în conformitate cu procedura legislativă ordinară (1),
   întrucât:
   
               (1)
            
            
               Din 1971, Uniunea acordă preferințe comerciale țărilor în curs de dezvoltare, în cadrul sistemului său generalizat de preferințe (denumit în continuare „SGP”). Acesta a fost pus în aplicare prin intermediul unor regulamente succesive de aplicare a unui sistem generalizat de preferințe tarifare (denumit în continuare „sistemul”) cu perioade de aplicare, în general, de trei ani.
            
         
               (2)
            
            
               Sistemul actual a fost stabilit prin Regulamentul (CE) nr. 732/2008 al Consiliului (2) și se aplică până la 31 decembrie 2011. Prezentul regulament ar trebui să asigure că funcționarea sistemului continuă să se aplice după această dată.
            
         
               (3)
            
            
               Viitoarele îmbunătățiri ale sistemului ar trebui să se bazeze pe o propunere a Comisiei pentru un nou regulament (denumit în continuare „viitorul regulament”), care ar trebui să țină cont de aspectele relevante referitoare la eficacitatea Regulamentului (CE) nr. 732/2008 în ceea ce privește îndeplinirea obiectivelor sistemului. Viitorul regulament ar trebui să cuprindă modificările necesare pentru a menține eficacitatea sistemului. De asemenea, este esențial ca propunerea Comisiei să ia în considerare date comerciale statistice, care au devenit disponibile în iulie 2010, referitoare la importurile care fac obiectul sistemului pentru perioada care include anul 2009, un an marcat de o scădere accentuată a comerțului mondial, inclusiv cel al țărilor în curs de dezvoltare. Este la fel de important să se asigure informarea corespunzătoare a operatorilor economici și a țărilor beneficiare cu privire la schimbările care vor fi aduse de viitorul regulament. Din aceste motive, perioada rămasă de aplicare a Regulamentului (CE) nr. 732/2008 nu este suficientă pentru a permite Comisiei să elaboreze o propunere și pentru adoptarea ulterioară a viitorului regulament în conformitate cu procedura legislativă ordinară. Totuși, este de dorit să se asigure continuitatea funcționării sistemului după data de 31 decembrie 2011, până ce viitorul regulament este adoptat și se aplică.
            
         
               (4)
            
            
               Perioada de prelungire a Regulamentului (CE) nr. 732/2008 nu ar trebui să fie nelimitată. În consecință, în scopul de a asigura timpul necesar procedurii legislative de adoptare a noului SGP, perioada de aplicare a regulamentului respectiv ar trebui prelungită până la 31 decembrie 2013. În cazul în care viitorul regulament intră în vigoare înainte de data respectivă, perioada de prelungire ar trebui scurtată în consecință.
            
         
               (5)
            
            
               Sunt necesare unele modificări tehnice ale Regulamentului (CE) nr. 732/2008 pentru a asigura coerență și continuitate în funcționarea sistemului.
            
         
               (6)
            
            
               Țările în curs de dezvoltare care îndeplinesc criteriile de eligibilitate ale regimului special de încurajare a dezvoltării durabile și a bunei guvernanțe (SGP+) ar trebui să poată beneficia de preferințele tarifare suplimentare din cadrul regimului respectiv dacă, la cererea acestora, până la 31 octombrie 2011 sau 30 aprilie 2013, Comisia hotărăște să le acorde regimul special de încurajare până la 15 decembrie 2011 sau, respectiv, 15 iunie 2013. Țările în curs de dezvoltare cărora li s-au acordat deja beneficii în cadrul regimului special de încurajare, ca urmare a Deciziei 2008/938/CE a Comisiei din 9 decembrie 2008 privind lista cu țările beneficiare care îndeplinesc condițiile pentru un regim special de încurajare a dezvoltării durabile și a bunei guvernări, prevăzută în Regulamentul (CE) nr. 732/2008 al Consiliului (3) și a Deciziei 2010/318/UE a Comisiei din 9 iunie 2010 privind țările beneficiare care îndeplinesc condițiile pentru un regim special de încurajare a dezvoltării durabile și a bunei guvernanțe pentru perioada cuprinsă între 1 iulie 2010 și 31 decembrie 2011, prevăzută în Regulamentul (CE) nr. 732/2008 al Consiliului (4), ar trebui să își păstreze acest statut în timpul prelungirii sistemului actual.
            
         
               (7)
            
            
               Prin urmare, Regulamentul (CE) nr. 732/2008 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 732/2008 se modifică după cum urmează:
   
               1.
            
            
               Titlul se înlocuiește cu următoarele:
            
         
               2.
            
            
               La articolul 8 alineatul (2) al doilea paragraf, se adaugă următoarele litere:
               
                           „(c)
                        
                        
                           în sensul articolului 9 alineatul (1) litera (a) punctul (iii) – datele disponibile la 1 septembrie 2010, ca medie anuală pe trei ani consecutivi;
                        
                     
                           (d)
                        
                        
                           în sensul articolului 9 alineatul (1) litera (a) punctul (iv) – datele disponibile la 1 septembrie 2012, ca medie anuală pe trei ani consecutivi.”
                        
                     
         
               3.
            
            
               Articolul 9 se modifică după cum urmează:
               
                           (a)
                        
                        
                           la alineatul (1) litera (a), după punctul (ii) se introduc următoarele:
                           „sau
                           
                                       (iii)
                                    
                                    
                                       până la 31 octombrie 2011, pentru a beneficia de regimul special de încurajare începând cu 1 ianuarie 2012;
                                       sau
                                    
                                 
                                       (iv)
                                    
                                    
                                       până la 30 aprilie 2013, pentru a beneficia de regimul special de încurajare începând cu 1 iulie 2013;”;
                                    
                                 
                     
                           (b)
                        
                        
                           alineatul (3) se modifică după cum urmează:
                           
                                       (i)
                                    
                                    
                                       a doua teză se înlocuiește cu următorul text:
                                       „Țările care beneficiază de regimul special de încurajare a dezvoltării durabile și a bunei guvernanțe pe baza unei cereri în temeiul alineatului (1) litera (a) punctul (i) nu sunt obligate să prezinte o cerere în temeiul alineatului (1) litera (a) punctul (ii), al alineatului (1) litera (a) punctul (iii) sau al alineatului (1) litera (a) punctul (iv).”;
                                    
                                 
                                       (ii)
                                    
                                    
                                       se adaugă următorul paragraf:
                                       „Țările care beneficiază de regimul special de încurajare a dezvoltării durabile și a bunei guvernanțe pe baza unei cereri în temeiul alineatului (1) litera (a) punctul (ii) nu sunt obligate să prezinte o cerere în temeiul alineatului (1) litera (a) punctul (iii) sau al alineatului (1) litera (a) punctul (iv). Țările care beneficiază de regimul special de încurajare a dezvoltării durabile și a bunei guvernanțe pe baza unei cereri în temeiul alineatului (1) litera (a) punctul (iii) nu sunt obligate să prezinte o cerere în temeiul alineatului (1) litera (a) punctul (iv).”
                                    
                                 
                     
         
               4.
            
            
               Articolul 10 alineatul (3) se modifică după cum urmează:
               
                           (a)
                        
                        
                           după litera (b) se introduce cuvântul „sau”;
                        
                     
                           (b)
                        
                        
                           se adaugă următoarele litere:
                           
                                       „(c)
                                    
                                    
                                       până la 15 decembrie 2011, în cazul unei cereri depuse în conformitate cu articolul 9 alineatul (1) litera (a) punctul (iii); sau
                                    
                                 
                                       (d)
                                    
                                    
                                       până la 15 iunie 2013, în cazul unei cereri depuse în conformitate cu articolul 9 alineatul (1) litera (a) punctul (iv).”
                                    
                                 
                     
         
               5.
            
            
               La articolul 32 alineatul (2), textul: „31 decembrie 2011” se înlocuiește cu textul: „31 decembrie 2013 sau până la o dată prevăzută de viitorul regulament, luându-se în considerare acea dată care este mai apropiată”.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Strasbourg, 11 mai 2011.
      
         
            Pentru Parlamentul European
         
         
            Președintele
         
         J. BUZEK
      
      
         
            Pentru Consiliu
         
         
            Președintele
         
         GYŐRI E.
      
   
   
      (1)  Poziția Parlamentului European din 24 martie 2011 (nepublicată încă în Jurnalul Oficial) și Decizia Consiliului din 14 aprilie 2011.
   
      (2)  JO L 211, 6.8.2008, p. 1.
   
      (3)  JO L 334, 12.12.2008, p. 90.
   
      (4)  JO L 142, 10.6.2010, p. 10.